Patvirtinta

 Mažeikių r. Viekšnių lopšelio-darželio ,,Liepaitė“

direktoriaus 2021 m. vasario 2 d. įsakymu Nr. V1-11

**mokesčio už vaikų išlaikymą MAŽEIKIŲ R. VIEKŠNIŲ LOPŠELYJE-DARŽELYJE ,,LIEPAITĖ“, įgyvendinančiAMe ikimokyklinio ir priešmokyklinio ugdymo programas, nustatymo tvarkos aprašas**

**I SKYRIUS**

**BENDROSIOS NUOSTATOS**

1. Mokesčio, už vaikų išlaikymą Mažeikių r. Viekšnių lopšelyje-darželyje ,,Liepaitė“ (toliau – Lopšelis-darželis), įgyvendinančiame ikimokyklinio ir priešmokyklinio ugdymo programas, nustatymo tvarkos aprašas (toliau – Aprašas)reglamentuoja ikimokyklinio ir priešmokyklinio amžiaus vaikų maitinimo bei ugdymo aplinkos išlaikymo mokesčių nustatymo, lengvatų taikymo ir pateikiamų dokumentų lengvatoms taikyti priėmimo Lopšelyje-darželyje, tvarką.
2. Aprašas parengtas vadovaujantis Mokesčio už vaikų išlaikymą ugdymo įstaigose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašu, patvirtintu Mažeikių rajono savivaldybės tarybos 2021 m. sausio 29 d. sprendimu Nr. T1-6.

3. Apraše vartojamos sąvokos atitinka Lietuvos Respublikos švietimo įstatyme vartojamas sąvokas.

**II SKYRIUS**

**Mokesčio už maitinimĄ ir ugdymo APLINKOS IŠLAIKYMĄ nustatymas**

4. Tėvai (globėjai) moka už kiekvieną vaiko lankytą dieną 100 procentų Mažeikių rajono savivaldybės tarybos nustatytos dienos (paros) maitinimo kainos:

|  |  |  |
| --- | --- | --- |
| **Eil. Nr.** | **Grupės pavadinimas** | **Maitinimo kaina** (Eurais ir procentais už 1 d.) |
| **Pusryčiai** | **Pietūs** | **Vakarienė** | **Iš viso:** |
| 1. | Lopšelio grupė | 0,50 (25%) | 0,90 (45%) | 0,60 (30%) | **2,00** |
| 2. | Darželio ir priešmo-kyklinio ugdymo grupė | 0,62 (25%) | 1,13 (45%) | 0,75 (30%) | **2,50** |

5. Tėvai (globėjai), kurių vaikas lanko Lopšelį-darželį, moka už pasirinktą maitinimų skaičių, išskyrus pietus, Aprašo 4 punkte numatyto mokesčio dydį.

6. Mokestis už maitinimą ir ugdymo aplinkos išlaikymą nenustatomas, kai vaikas lanko ikimokyklinio ar priešmokyklinio ugdymo grupę 4 val. per dieną ir nesinaudoja maitinimo paslauga.

7. Lopšelio-darželio direktorius, nepažeisdamas dienos (paros) maitinimo normų, gali koreguoti atskirų maitinimų mokesčių dydį.

8. Už ikimokyklinio ugdymo įstaigos lankymą taikomas 11 eurų Savivaldybės tarybos nustatytas ugdymo aplinkos išlaikymo mėnesinis mokestis, kuris naudojamas:

8.1. priemonėms, priskiriamoms trumpalaikio turto grupei ir skirtoms ugdymui įgyvendinti bei ugdymo aplinkai kurti, įsigyti;

8.2. higienos, dezinfekcinėms ir valymo reikmėms įsigyti ( ne daugiau 10% nuo surinktos ugdymo aplinkos išlaikymo mokesčio sumos);

8.3. kitoms priemonėms, priskiriamoms ilgalaikio turto grupei ir skirtoms ugdymo įgyvendinimui (lauko žaidimų įrenginiai, elektroninės, interaktyvios ugdymo priemonės), įsigyti;

8.4. paslaugoms, susijusioms su ugdymo įgyvendinimu, pažintinei, kultūrinei ar edukacinei veiklai apmokėti.

9. Liepos ir/ar rugpjūčio mėnesiais 11 eurų mėnesinis mokestis už ugdymo aplinkos išlaikymą ir už kiekvienos vaiko lankytos dienos maitinimą mokamas į tos budinčios ugdymo įstaigos sąskaitą, kurią lanko vaikas. Jeigu vaikas liepos ir/ar rugpjūčio mėnesiais Lopšelio-darželio nelanko visą kalendorinį mėnesį (skaičiuojant nuo einamojo mėn. pirmos dienos) mokestis neskaičiuojamas.

**III SKYRIUS**

**mokesčio lengvatų taikymas ir jas patvirtinančių dokumentų pateikimas**

10. mokestis už vaiko maitinimą ir ugdymo aplinkos išlaikymą kompensuojama 100% jeigu:

10.1. vaikas auga šeimoje, kuriai teikiamos socialinės priežiūros paslaugos (pateikus Biudžetinės įstaigos Mažeikių rajono socialinių paslaugų tarnybos pažymą);

10.2. Savivaldybės administracijos direktoriaus įsakymu vaikui yra paskirtas privalomas ikimokyklinis ugdymas.

11. Mokestis už pietus kompensuojamas Socialinės apsaugos ir darbo ministerijos nustatyta tvarka, kai vaikas lanko priešmokyklinio ugdymo grupę.

12. Mokestis už vaiko maitinimą ikimokyklinio ir priešmokyklinio ugdymo grupėse neskaičiuojamas jeigu vaikas lanko specialiojo ugdymo grupę ir maitinimo paslauga nesinaudoja dėl sveikatos sutrikimų (remiantis statistinėje apskaitos formoje Nr.027-1/a „Vaiko sveikatos pažymėjimas“ (su vėlesniais pakeitimais) ugdymo įstaigai pateikta rekomendacija)).

13. Mokestis už vaiko maitinimą ikimokyklinio ir priešmokyklinio ugdymo grupėse tėvų prašymu kompensuojamas 50 procentų Savivaldybės tarybos nustatytos vaikų dienos maitinimo normos už kiekvieną lankytą dieną, jeigu:

13.1. vaikas turi tik vieną iš tėvų kai:

13.1.1. vienas iš tėvų miręs (pateikus mirties liudijimo bei vaiko gimimo liudijimo kopijas);

13.1.2. vienas iš tėvų dingęs be žinios (pateikus pažymą iš teisėsaugos institucijos bei vaiko gimimo liudijimo kopiją).

13.2. šeima augina tris ir daugiau vaikų (pateikus vaikų gimimo liudijimo kopijas, pažymą iš mokymo įstaigos, jei vaikas (vaikai) mokosi mokyklų dieniniuose skyriuose ne ilgiau kaip iki 24 m. amžiaus);

13.3. vienas iš tėvų (globėjų) atlieka tikrąją karo tarnybą (pateikus tai patvirtinančią pažymą);

13.4. vaikas auga Mažeikių rajono šeimos ir vaiko gerovės centre ir jam reikalinga švietimo pagalba (pateikus įstaigos vadovo prašymą ir vaiko gimimo liudijimo kopiją);

13.5. vaikui nustatyti dideli ar labai dideli specialieji ugdymosi poreikiai ar neįgalumas (pateikus vaiko didelius, labai didelius specialiuosius ugdymosi poreikius ar neįgalumą patvirtinančius dokumentus).

14. Aprašo 8 punkte numatytas ugdymo aplinkos išlaikymo mėnesinis mokestis proporcingai mažinamas tiek dienų, kiek įstaigoje ar grupėje ugdymo procesas nebuvo vykdomas (taikant to mėnesio vienos dienos įkainio vidurkį):

14.1. dėl Lietuvos Respublikos Vyriausybei šalyje paskelbtos ekstremalios situacijos arba karantino, kai vaikų ugdymas nevykdomas ar organizuojamas nuotoliniu būdu;

14.2. dėl avarinės situacijos Lopšelyje-darželyje, kai nevykdomas ugdymo procesas.

15. Dokumentai, patvirtinantys lengvatos taikymą, pateikiami Lopšelio-darželio direktoriui, priimant vaiką į įstaigą, o dokumentai apie vėliau atsiradusią teisę į lengvatą – bet kuriuo metu.

16. Lengvata taikoma nuo prašymo bei visų dokumentų, patvirtinančių lengvatos taikymą, pateikimo kitos dienos. už praėjusį laikotarpį mokestis neperskaičiuojamas.

17. Lengvatos taikymas įforminamas Lopšelio-darželio direktoriaus įsakymu.

18.Tėvams (globėjams) laiku nepateikus lengvatas pateisinančių dokumentų, mokestis skaičiuojamas bendra tvarka.

19. Tėvai (globėjai) atsako už pateikiamų dokumentų teisingumą. Neteisėtai gavus lengvatą už vaiko maitinimą ikimokyklinio ugdymo įstaigoje, piniginės lėšos išieškomos įstatymų nustatyta tvarka.

**IV SKYRIUS**

**BAIGIAMOSIOS NUOSTATOS**

20. Mokestis už ugdymo aplinkos išlaikymą mokamas už praėjusį mėnesį iki kito mėnesio 20 d.

21. Už mokesčių surinkimą laiku atsakingas Lopšelio-darželio direktorius ar jo įgaliotas asmuo. Jeigu dėl nepateisinamų priežasčių laiku nesumokamas mokestis, susidaręs įsiskolinimas išieškomas įstatymų nustatyta tvarka.

22. Kiekvieno ketvirčio pabaigoje Lopšelio-darželio internetinėje svetainėje pateikiama surinkto aplinkos išlaikymo mokesčio panaudojimo ataskaita.

23. Už Aprašo įgyvendinimą atsakingus asmenis paskiria ir už Aprašo vykdymo kontrolę atsakingas Lopšelio-darželio direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_